Public procurement notice: Voluntary Ex Ante Transparency Notice
Published: 2020-12-18
Buyer: Klima-, Energi- og Forsyningsministeriet
Country: DK
Contract type: Services
Procedure: Negotiated without a prior call for competition
CPV classification: 72260000: Software-related services
Estimated value: 10000000 DKK

Technical requirements: Klima-, energi og forsyningsministeriet agter, at indkøbe og forny ministeriets Esri - ArcGIS licenser. Dette gøres på vegne af følgende institutioner, som er en del af Klima-, energi- og forsyningsministeriet koncern:
— Styrelsen for Dataforsyning og Effektivisering, Rentemestervej 8, 2400 København NV, CVR.: 37284114
Klima-, energi - og Forsyningsministeriet (KEFM) besidder en lang række produktionssystemer, som er pt baseret på ESRI teknologi. Dette drejer sig, blandt andet om Digital Kortproduktion, DAGI, Danske Stednavne, FAKS og en række andre mindre systemer.
Efter KEFM’s vurdering kan disse licenser kun anskaffes fra Geoinfo A/S på grund af beskyttelse af eksklusive rettigheder, herunder intellektuelle rettigheder. Det skyldes, at Geoinfo A/S er den eneste, autoriseret distributør af enkeltstående Esri-licenser og services i Danmark, Færøerne og Grønland. Dette er såvel også bekræftet af Geoinfo A/S, yderligere fremgår dette af den internationale distribution‐aftale mellem Geoinfo A/S og Environmental systems research instituttet ING. (Esri).
KEFM har ikke behov for at anskaffe sig anden teknologi, da dette ikke vil være proportionelt, når der tages højde for omkostningerne til omlægningen til en anden teknologi end Esri.
Et potentielt skifte skal opgøres omkostninger til såvel efteruddannelse i det nye system, omlægning af KEFMs eksisterende ESRIS produktionssoftware og et produktionstab i forbindelse med skiftet. Nedenfor skitserer omkostninger til en evt. omlægning.
KEFM kortlægger en række kompetencer inden for forskellige teknologier (for eksempel databaseteknologi) efter et pointsystem. KEFM kan her se, at en typisk forskel mellem teknologier, KEFM anvender, og andre teknologier for KEFM’s udviklergruppe er på ca. 50 points. Antager KEFM, at de ansatte, der ikke er udviklere, har et tilsvarende behov, får KEFM et samlet behov på 100 point, hvor KEFM kan anslå, at 1 point svarer til et tredages kursus i teknologien. Anslår KEFM, at et kursus koster 10 000 DKK/dag, og KEFM skal betale 8 000 DKK/dag i løn, husleje, strøm etc. pr medarbejder, giver dette en samlet efteruddannelsesomkostning på 5,4 mio. DKK.
En lang række produktionssystemer i KEFM er pt baseret på ESRI teknologi, som alle er nævnt længere oppe. Skal KEFM udvikle tilsvarende produktionssystemer i et andet miljø, kan KEFM bruge DAGI som skabelon for at vurdere omkostningerne ved dette. DAGI’s ESRI baserede komponenter, er udviklet med en omtrentlig omkostning på 1,5 årsværk. Runder vi ned til 1 etårsværk pr. system og formoder 220 arbejdsdage om året samt en pris på 8 000 DKK/dag (som ovenfor), giver dette en samlet pris for de 5 systemer på 8,88 mio. DKK (afrundet til 9 mio. DKK).
Produktionstabet i forbindelse med omlægningen er svært at vurdere. Nøjes KEFM med at vurdere, at de udviklere, der arbejder på omlægningen af produktionssystemer, ikke kan skabe tilsvarende værdi på andre projekter, kan KEFM sætte det samlede produktionstab til 9 mio. Oven i dette kommer produktionstab i forbindelse med kursusaktivitet, implementering af nye produktionssystemer etc. Disse tal er meget svære at vurdere, men vil ganske sikker mindst svare til produktionstabet for udviklingen af nye produktionssystemer.
Samlet set vil omlægningen af KEFM’s ESRI produktionssystem derfor koste mindst 30 mio. DKK. Bemærk dog, at tallene ovenfor er meget løseligt anslået, og sagtens kan være en hel del højere.
KEFM vurderer derfor, at betingelserne i udbudslovens § 80, stk. 3, nr. 3 samt § 80, stk. 4, for at anvende udbud med forhandling uden forudgående offentliggørelse af en udbudsbekendtgørelse, er opfyldt.
KEFM’s har til hensigt at indgå ny licensaftale med Geoinfo A/S på stort set identiske vilkår, hvor KEFM får tidsbegrænset brugsret på 36 måneder til Esris licensbaseret produkter.
KEFM har fulgt proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor bekendtgørelse med henblik på frivillig forudgående gennemsigtighed er blevet offentliggjort, jf. klagenævnslovens § 4, stk. 1, nr. 2.
Har en ordregiver fulgt proceduren i lov om Klagenævnet for Udbud § 4, skal en klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:


Winner: Geoinfo A/S
Award value: 10000000